CELEX: C2005/057/63
Language: et
Date: 2005-03-05 00:00:00
Title: Kohtuasi T-503/04: José Pedro Pessoa e Costa 27. detsembri 2004. aasta hagi Euroopa Ühenduste Komisjoni vastu

5.3.2005   
            
            
               ET
            
            
               Euroopa Liidu Teataja
            
            
               C 57/37
            
         José Pedro Pessoa e Costa 27. detsembri 2004. aasta hagi Euroopa Ühenduste Komisjoni vastu
   (Kohtuasi T-503/04)
   (2005/C 57/63)
   Kohtumenetluse keel: prantsuse
   José Pedro Pessoa e Costa, elukoht Brüssel, esitas 27. detsembril 2004. aastal Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Sébastien Orlandi, Albert Coolen, Jean-Noël Louis ja Etienne Marchal, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada komisjoni 9. oktoobri 2003. aasta otsus, millega keelduti hageja üleviimisest Narkootikumide ja Narkomaania Euroopa Järelevalvekeskusesse;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Hageja, komisjoni ametnik, palus enda üleviimist Narkootikumide ja Narkomaania Euroopa Järelevalvekeskusesse. Pärast antud taotluse rahuldamata jätmist, esitas hageja esimese astme kohtule hagi, (1) mille tulemuseks oli vaidlustatud otsuse tühistamine. (2) Tühistamise järgselt vaatas kostja hageja taotluse uuesti läbi ning lükkas vaidlustatud otsusega selle taas tagasi.
   Oma hagiavalduse toetuseks viitab hageja EÜ artikli 233, proportsionaalsuse põhimõtte ja põhjendamiskohustuse rikkumisele, samuti õiguslikule veale. Hageja väidab, et vaidlustatud otsuses piirdutakse argumentidega, mis olid ära toodud esimeses keelduvas otsuses, mille esimese astme kohus tühistas, toomata ühtegi põhjendust, mis lubaks arvata, kas hageja taotluse rahuldamata jätmine tugineb erinevate huvidega seotud asjaolude hindamisele, nagu nõudis esimese astme kohus oma otsuses. Lisaks eksis komisjon arvates, et hageja üleviimise tulemuseks oleks tema suhtes algatatud distsiplinaarmenetluse lõpetamine. Lõpetuseks väidab hageja, et vaidlustatud otsus on ebaseaduslik, sest komisjon sekkus Narkootikumide ja Narkomaania Euroopa Järelevalvekeskuse valikukomitee kaalutlusõigusesse, väites vastuses hageja taotlusele, et ei ole välistatud, et Narkootikumide ja Narkomaania Euroopa Järelevalvekeskuse valikukomitee otsus oleks olnud teistsugune, kui teda oleks olnud informeeritud hageja vastu esitatud süüdistustest.
   
      (1)  Kohtuasi T-166/02, EÜT C 180, 27.7.2002, lk 32.
   
      (2)  Esimese astme kohtu 13. märtsi 2003. aasta otsus, ELT C 124, 24.5.2003, lk 20.